བྱེད་སྟངས་དེ་ལྟ་བུ་ནི་བཙན་བྱོལ་བོད་པའི་སྤྱི་ཚོགས་ནང་གི་རྩོད་རྙོག་ཐམས་ཅད་ཀྱི་གཞི་རྩ་དང་།རྩ་དོན་འཐབ་རྩོད་ཀྱི་ནུས་པ་ཉམས་ཆག་ཏུ་འགྲོ་རྒྱུ་སོགས་བཀྲ་མི་ཤིས་པ་ཐམས་ཅད་ཀྱི་འབྱུང་རྐྱེན་གཙོ་བོ་ལྟ་བུར་གྱུར་ཡོད།ད་ལྟའི་གནས་སྟངས་ལ་བལྟས་ན་མ་འོངས་པར་ཡང་མུ་མཐུད་གནས་ངེས་ལྟ་བུར་གྱུར་ཡོད་ཅིང་།དོན་གྱིས་བཙན་བྱོལ་བོད་པའི་སྤྱི་ཚོགས་སུ་ཆོས་ལུགས་ནི་ཁ་ནས་བཤད་རྒྱུའི་ལག་ཆ་ཙམ་ལས།དོན་གྱིས་ལག་བསྟར་བྱེད་མཁན་ཞིག་དཀོན་ཚོད་དུ་འདུགཆབ་སྲིད་ཀྱི་ཁེ་ཕན་འགྲུབ་ཆེད་ཆོས་ལུགས་བེད་སྤྱོད་བཏང་ཡོང་དུས་གནས་སྐབས་ཙམ་ཆབ་སྲིད་ལ་ནུས་པ་ཅུང་ཙམ་རེ་ཐོན་ཐུབ་ཀྱི་ཡོད་ཀྱང་།ཆོས་ལུགས་ཀྱི་ཆེད་དུ་ཆབ་སྲིད་བེད་སྤྱོད་བཏང་བའམ།ཆོས་ལུགས་ཀྱི་ནང་དུ་ཆབ་སྲིད་བསྲེ་ལྷད་བཏང་ཡོང་བའི་སྐབས་སུ་ཆོས་ལུགས་ལ་ཕན་ཐོགས་གཏན་ནས་མེད།ཕྱིའི་རྣམ་པ་ཙམ་ལ་འཕེལ་རྒྱས་སུ་འགྲོ་བའི་ཆ་རྐྱེན་ཅུང་ཙམ་རེ་བསྐྲུན་ཐུབ་སྲིད་ཀྱང་།ནང་བསྟན་རིག་གནས་ཀྱི་གཞུང་ལུགས་ཐོག་ནས་བལྟས་ན་དོན་གྱིས་ཆོས་ལུགས་ལ་གནོད་སྐྱོན་ནམ།ནང་ཆོས་ཀྱི་བསྟན་དོན་ལས་ལྡོག་ཕྱོགས་འབའ་ཞིག་ཏུ་འགྱུར་བཞིན་ཡོད།